На основу члана 29 став 2 Закона о државној имовини („Службени лист ЦГ“, бр. 21/09 и 40/11), члана 38 став 1 тачка 9 Закона о локалној самоуправи („Службени лист ЦГ“, бр. 2/18, 34/19 и 38/20), члана 35 став 1 тачка 9 и члана 38 став 1 Статута Општине Никшић („Службени лист ЦГ - Општински прописи“, број 31/18), Скупштина општине Никшић, на сједници одржаној \_\_\_\_\_\_\_\_2021.године, донијела је

**ОДЛУКУ**

**о давању на привремено коришћење пословних простора у згради Аутобуске станице, Невладиној организацији „Препород"Никшић**

Члан 1

Општина Никшић као носилац права својине на непокретностима - два пословна простора, означени као посебан дио 29, површине 21,00 м2 и посебан дио 30, површине 20,00 м2, оба на првом спрату, објекта број 1 – зграде Аутобуске станице у Никшићу, у улици Гојка Гарчевића, који се налази на катастарској парцели број 4250/2, уписан у „В“ листу листа непокретности број 2952 КО Никшић, даје без накнаде, на привремено коришћење Невладиној организацији „Препород" Никшић.

Члан 2

Пословни простори из члана 1 ове одлуке дају се у виђеном стању, без накнаде, на период од једне године, уз могућност продужења времена коришћења до пет година.

Невладина организација „Препород" Никшић, пословне просторе из члана 1 ове одлуке може користити искључиво за обављање дјелатности за коју је регистрован и не може располагати истим.

Уколико дође до брисања Невладине организације „Препород" Никшић, из Регистра невладиних организација, иста је дужна пословне просторе из члана 1 ове одлуке ослободити од лица и ствари и предати их Општини Никшић, без права на повраћај евентуално уложених средстава.

Члан 3

При коришћењу пословних простора из члана 1 ове одлуке, Невладина организација „Препород" Никшић је обавезна поступати са дужном пажњом доброг домаћина, чувати пословне просторе од оштећења и уништења, држати их у уредном и исправном стању и сносити трошкове штете која би настала његовом непажњом за вријеме коришћења истих.

Трошкове редовног и текућег одржавања за вријеме коришћења пословних простора из члана 1 ове одлуке дужна је да сноси Невладина организација „Препород"Никшић и иста је дужна да испуњава све обавезе по основу комуналних и дугих услуга (вода, струја и сл.).

Члан 4

Међусобна права и обавезе између Општине Никшић и Невладине организације „Препород" Никшић регулисаће се посебним уговором, у складу са овом одлуком.

Члан 5

Овлашћује се предсједник општине Никшић да под условима из ове одлуке закључи уговор на период од 1 године, којим ће се ближе дефинисати међусобна права и обавезе између општине Никшић и Невладине организације „Препород" Никшић.

Након истека Уговора из става 1 овог члана, предсједник општине Никшић може продужити вријеме коришћења ових пословних простора на период и под условима из члана 2 став 1 ове одлуке.

Члан 6

Ова одлука ступа на снагу осмог дана од дана објављивања у „Службеном листу Црне Горе - Општински прописи“.

Број: 01-030-

Никшић, 2021.године

СКУПШТИНА ОПШТИНЕ НИКШИЋ

П Р Е Д С Ј Е Д Н И К

Њемања Вуковић,с.р.

**О б р а з л о ж е њ е**

Правни основ за доношење ове одлуке је садржан у члану 29 став 2 Закона о државној имовини („Службени лист ЦГ“, бр. 21/09 и 40/11) којим је прописано да непокретним и покретним стварима и другим добрима у државној имовини, на којима одређена својинска овлашћења врши општина, располаже надлежни орган општине у складу са овим законом и Статутом.

Чланом 38 став 1 тачка 9 Закона о локалној самоуправи („Службени лист ЦГ“, бр. 2/18, 34/19 и 38/20) прописано је да Скупштина располаже непокретном имовином, осим у случајевима отуђења имовинских права на непокретностима непосредном погодбом, утврђеним законом којим се уређује државна имовина.

Чланом 35 став 1 алинеја 9 Статута Општине Никшић („Службени лист ЦГ - Општински прописи“, број 31/18) одређено је да Скупштина располаже имовином, а чланом 38 став 1 Статута општине Никшић прописује се које акте Скупштина доноси у вршењу послова из свог дјелокруга.

**Разлози за доношење**

Невладина организација „Препород" Никшић обратила се предсједнику општине Никшић захтјевом, за продужење времена коришћења, без накнаде два пословна простора, у објекту број 1 – зграда Аутобуске станице, у улици Гојка Гарчевића, означени као посебан дио 29, површине 21,00 м2 и посебан дио 30, површине 20,00 м2, оба на првом спрату објекта, који се налази на катастарској парцели број 4250/2, уписани у „В“ листу листа непокретности број 2952 КО Никшић као својина општине Никшић.

Пословне просторе који су предмет ове Одлуке Скупштина општине Никшић је раније дала на коришћење на период од 4 године овој невладиној организацији Одлуком о давању на коришћење пословних простора невладиној организацији „Препород“ Никшић („Службени лист ЦГ - Општински прописи“, број 31/17).

У складу са том Одлуком закључен је Уговор број 02-031-2120 од 24.10.2017.године којим су ближе дефинисана међусобна права и обавезе између Општине Никшић и ове невладине организације. У периоду ранијег коришћења ових простора Невладина организација „Препород" Никшић је редовно испуњавала све обавезе по основу комуналних и других услуга (вода , струја и сл.).

Како је период коришћења на овим пословним просторима истекао 04.08.2021.године, а невладина организација редовно испуњава обавезе утврђене Одлуком и Уговором, приступило се изради ове Одлуке. Том приликом се цијенила и чињеница да се ради о невладиној организацији која већ 15 година бесплатно помаже зависницима и члановима њихових породица. Иста је 2012.године покренула бесплатну телефонску линију за помоћ зависничкој популацији из цијеле Црне Горе и има развијену мрежу терапијских заједница и комуна из цијеле Европе у које су бесплатно слали на стотине становника нашег града али и из других градова. Од када су основани утицали су на преко 1200 зависника и преко 2500 родитеља и чланова породице.

Цијенећи чињеницу да се ради о невадиној организацији која се бави дјелатносшћу од јавног интереса и да има простора да се даље унапређује сарадња између општине Никшић и Невладине организације„Препород" Никшић, оцијењено је да постоји оправдана потреба за наставком коришћења простора за рад ове организације.

Пословне просторе, Општина Никшић даје на привремено коришћење у виђеном стању, без накнаде, на период од једне године, уз могућност продужења времена коришћења до пет година, који ова Невладина организација може користити искључиво за обављање дјелатности за коју је регистрована и не може располагати истим.

Уколико дође до брисања Невладине организације „Препород" Никшић из Регистра невладиних организација, иста је дужна пословне просторе из члана 1 ове одлуке ослободити од лица и ствари и предати их Општини Никшић, без права на повраћај евентуално уложених средстава.

Одлуком се овлашћује предсједник општине Никшић закључи уговор на период од једне године, којим ће се ближе дефинисати међусобна права и обавезе између општине Никшић и Невладине организације „Препород" Никшић као и да може продужити период коришћења до пет година.

Из разлога горе изнесених, а имајући у виду да одлука није у супротности са законом и јавним интересом, предлажемо Скупштини општине Никшић да усвоји Предлог одлуке о давању на привремено коришћење пословних простора у згради Аутобуске станице, Невладиној организацији „Препород" Никшић.

ДИРЕКЦИЈА ЗА ИМОВИНУ

ВД ДИРЕКТОРА

Радосав Урошевић